MYLIU, PAŽĮSTU, SAUGAU

Kalbos: lietuvių, rusų, anglų

Amžiaus grupė: ikimokyklinio ir pradinio amžiaus vaikai

Dalykai: aplinkosauga, meninis ugdymas (muzika, šokis, teatras, dailė), ikimokyklinio ir pradinio ugdymo dalykai

Apie projektą:

 „Myliu, pažįstu, saugau“- tai meninis-aplinkosauginis projektas, skirtas 3-10 metų amžiaus vaikams. Vaikai mokysis gamtą pažinti per išgyvenimus, emocijas, jausmus, vaizduodami tai meninės raiškos būdais ir priemonėmis: veiksmu, judesiu, žodžiu, balso intonacija, spalva, linija, forma ir kt. Mažieji mokysis sužinoti, išmokti, suprasti, kas vyksta aplinkui: tyrinės aplinką, ugdys pagarbą gamtai ir gyvybei; remiantis turima informacija, ugdys gebėjimą mąstyti, samprotauti ir spręsti problemas.

Tikslai:

* Vaikai ugdys gebėjimą tyrinėti ir pažinti aplinką;
* Mokysis pastebėti ir vertinti unikalų aplinkos grožį;
* Patys tvarkys ir puoš savo aplinką;
* Suvoks šiukšlinimo žalą gamtai ir mokysis rūšiuoti atliekas;
* Savo potyrius perteiks meninės raiškos priemonėmis.

Darbo eiga:

Projektas aprėps visus metų laikus: pavasarį, vasarą rudenį, žiemą. Vaikai stebės gyvosios ir negyvosios gamtos sezoninius reiškinius, vykstančius pagal tam tikrą periodiškumą: lygins, fiksuos, vardins požymius ir pasikeitimus. Susipažins su taršos poveikiu gamtai, aplankys atliekų rūšiavimo ir perdirbimo įmones. Gamtinės aplinkos pokyčius metų laikų kaitoje perteiks vaikai meninėmis priemonėmis: muzika, šokiu, vaidyba, vizualine raiška. Savo pastebėjimus perteiks žodine bei rašytine kūryba. Kartu su pedagogais apie projekto eigą vaikai kurs elektronines knygeles, filmukus.

Tikėtini rezultatai:

Vaikai įgis naujų žinių, įgūdžių apie aplinkos priežiūrą ir saugojimą, atliekų rūšiavimą ir antrinį jų panaudojimą. L avės vaikų gebėjimas komunikuoti su bendraamžiais ir suaugusiais. Sukurs knygeles, piešinių albumus ir filmukus apie projekto „Myliu, pažįstu, saugau“ eigą.

 Dalyvaujantys partneriai skleis, dalinsis informacija apie vykdomą projektą internetinėje erdvėje, įstaigos internetinėje svetainėje, ir t.t.